पुलिस रिकार्ड में फरार गांव में घूम रहा आरोपी
खंडवा | कोतवाली क्षेत्र के हाफला-दीपला गांव में पड़ोसियों के बीच हुए विवाद मारपीट में पुलिस ने 17 आरोपियों को बलवा, हत्या का प्रयास व अन्य धाराओं में प्रकरण दर्ज कर गिरफ्तार किया। मामले में अब तक फरार आरोपी सलमान पिता याकुब मंसूरी, याकुब गफूर गांव में खुले घूम रहे है। आरोपियों की गिरफ्तारी के लिए कोतवाली के एक एएसआई कई बार गांव अाए। पुलिस के आने की जानकारी मिलते ही आरोपी गांव छोड़कर खेत में छिप जाता है।
दुष्कर्म का आरोपी गिरफ्तार
खंडवा | नाबालिग से दुष्कर्म कर जान से मारने की धमकी देने वाले आरोपी अबरा मकसूद निवासी खानशाहवली क्षेत्र को मोघट पुलिस ने गिरफ्तार कर लिया। आरोपी ने 13 दिसंबर को क्षेत्र की नाबालिग लड़की के साथ दुष्कर्म किया था। धारा 376 सहित लैंगिक अपराध से बालको का संरक्षण अधिनियम के तहत केस दर्ज कर कोर्ट में पेश किया। यहां से से आरोपी जेल भेज दिया।
bho_Deva hin_Deva bho_Deva hin_Deva